- Hindi News
- National
- मस्टरोल के प्रथम नियुक्ति तिथि सेवा पुस्तिका में अंकित नहीं करने का विरोध
मस्टरोल के प्रथम नियुक्ति तिथि सेवा पुस्तिका में अंकित नहीं करने का विरोध
पीलीबंगा| जलदायतकनीकी कर्मचारी संघ द्वारा कर्मचारियों की मस्ट्रोल के प्रथम नियुक्ति तिथि सेवा पुस्तिका में अंकित नहीं किए जाने के विरोध में शुक्रवार को जिलाध्यक्ष ओम बिश्नोई के नेतृत्व में जलदाय विभाग कार्यालय के समक्ष धरना प्रदर्शन किया गया। धरना स्थल पर आयोजित सभा को संबोधित करते हुए संघ की प्रदेश कार्यकारिणी के वरिष्ठ प्रदेश उपाध्यक्ष रामसिंह पूनियां, जिला महामंत्री अंग्रेज सिंह, जगदीश बिश्नोई, राजेंद्र सेन सुरेंद्र बिश्नोई आदि ने कहा कि संघ द्वारा पूर्व में भी कई बार लिखित मौखिक रूप में विभागाधिकारियों को अपनी मांग से अवगत करवाया जा चुका है परंतु विभागाधिकारियों द्वारा उनकी मांग को कोई तवज्जो नहीं दी गई ओर जब तक विभाग द्वारा उनकी मांग पूरी नहीं की जाती तब तक उनका संघर्ष जारी रहेगा। इस दौरान जलदाय विभाग के एईएन लालबहादुर गोदारा ने धरनास्थल पर आकर प्रदर्शनकारी कर्मचारियों की समझाईश करते हुए उन्हें एक सप्ताह में समस्या निराकरण का आश्वासन दिया। जिसके बाद संघ द्वारा एक सप्ताह के लिए धरना स्थगित कर दिया गया।
पीलीबंगा. धरने पर बैठे कर्मचारियों से समझाइश करते एईएन।
tgl_Latn sot_Latn hin_Deva hin_Deva hin_Deva hin_Deva